b'\n_START_ARTICLE_\nSlobidska Ukraina\n_START_SECTION_\nIstoric\n_START_PARAGRAPH_\nRegiunile slab populate ale C\xc3\xa2mpiilor S\xc4\x83lbatice de la grani\xc8\x9ba de sud a \xc8\x9aaratului Moscovei au fost folosite de t\xc4\x83tari pentru lansarea raidurilor anuale de jaf \xc3\xaen \xc8\x9binuturile ruse\xc8\x99ti. Dup\xc4\x83 o serie de r\xc4\x83zboaie cu Hanatul Crimeii, monarhii ru\xc8\x99i au \xc3\xaenceput s\xc4\x83 \xc3\xaencurajeze coloni\xc8\x99tii cazaci s\xc4\x83 se a\xc8\x99eze \xc3\xaen regiune, care a ajuns s\xc4\x83 aib\xc4\x83 un rol de zon\xc4\x83 tampon. _NEWLINE_\xc3\x8en afar\xc4\x83 de cazaci, \xc3\xaen regiune s-au mai a\xc8\x99ezat \xc8\x99i \xc8\x9b\xc4\x83rani \xc8\x99i or\xc4\x83\xc8\x99eni din Ucraina r\xc4\x83s\xc4\x83ritean\xc4\x83 \xc8\x99i cea apusean\xc4\x83, divizat\xc4\x83 dup\xc4\x83 semnarea Tratatului de la Andrusovo din 1667. _NEWLINE_Numele regiunii vine dintr-un cuv\xc3\xa2nt slav, sloboda tradus prin \xe2\x80\x9elibertate\xe2\x80\x9d, care definea \xc8\x99i un anumit tip de a\xc8\x99ezare uman\xc4\x83 \xe2\x80\x93 \xe2\x80\x9eslobozie\xe2\x80\x9d. Locuitorii unei \xe2\x80\x9eslobozii\xe2\x80\x9d primiser\xc4\x83 din partea \xc8\x9barului dreptul de a nu pl\xc4\x83ti taxe \xc8\x99i impozite o anumit\xc4\x83 perioad\xc4\x83 de timp, scutire care era foarte atr\xc4\x83g\xc4\x83toare pentru coloni\xc8\x99ti. \xc3\x8en regiunea Slobidska Ukraina existatu 523 slobozii la sf\xc3\xa2r\xc8\x99itul secolului al XVIII-lea. _NEWLINE_\xc3\x8en perioada 1650 \xe2\x80\x93 1765, regiunea cunoscut\xc4\x83 ca Slobidska Ukraina a \xc3\xaenceput s\xc4\x83 fie organizat\xc4\x83 tretat \xc3\xaen conformitate cu obiceiurile militare ale cazacilor, similare cu cele existente \xc3\xaen Armata Zaporijian\xc4\x83 sau \xc3\xaen Hetmanatul C\xc4\x83z\xc4\x83cesc. Cazacii reloca\xc8\x9bi \xc3\xaen regiune au fost numi\xc8\x9bi \xe2\x80\x9ecazaci slobozi\xe2\x80\x99\xe2\x80\x99. Regiunea a fost organizat\xc4\x83 \xc3\xaen cinci regiuni administrative regimentale (polki), numite dup\xc4\x83 ora\xc8\x99ul principal al fiec\xc4\x83rui regiment, \xc8\x99i sub\xc3\xaemp\xc4\x83r\xc8\x9bite \xc3\xaen districte-companii (sotnii): Ostrohozki, Harkivski, Oht\xc3\xaerski, Sumski \xc8\x99i Iziumski. _NEWLINE_\xc3\x8en timpul domniei \xc3\xaemp\xc4\x83r\xc4\x83tesei Ecaterina cea Mare, regimentele din regiune au fost sesfiin\xc8\x9bate, iar privilegiile cazacilor au fost abolite printr-un decret din 28 iulie 1765. Fosta regiune semiautonom\xc4\x83 a fost transformat\xc4\x83 \xc3\xaentr-o regiune administrativ\xc4\x83 obi\xc8\x99nuit\xc4\x83, care a p\xc4\x83strat \xc3\xaens\xc4\x83 numele \xe2\x80\x9eSloboda Ukraina\xe2\x80\x9d. Administra\xc8\x9bia regimental\xc4\x83 a fost \xc3\xaenlocuit\xc4\x83 de regimentele ruse\xc8\x99ti de husari, iar ofi\xc8\x9berilor cazaci de rang \xc3\xaenalt li s-a asigurat ranguri ofi\xc8\x9bere\xc8\x99ti \xc3\xaen armata rus\xc4\x83 \xc8\x99i statutul nobiliar - dvorianstvo._NEWLINE_\xc3\x8en 1835, regiunea Sloboda Ukraina a fost desfiin\xc8\x9bat\xc4\x83, pe teritoriul ei fiind organizat\xc4\x83 gubernia Harkov, unele regiuni mai mici trec\xc3\xa2nd \xc3\xaen subordinea guberniilor Voronej \xc8\x99i Kursk. \xc3\x8en perioada sovietic\xc4\x83, regiunea a suferit mai multe reorganiz\xc4\x83ri, p\xc3\xa2n\xc4\x83 c\xc3\xa2nd s-a ajuns la limitele teritoriale ale regiunii Harkiv._NEWLINE_Teritoriul Slobidska Ukraina corespunde \xc3\xaen zilele noastra regiunilor (oblast) Harkiv (\xc3\xaen totalitate) \xc8\x99i Sumi, Done\xc8\x9bk (par\xc8\x9bial) din Ucraina c\xc3\xa2t \xc8\x99i a unor zone mai restr\xc3\xa2nse din regiunile Federa\xc8\x9biei Ruse Belgorod, Kursk \xc8\x99i Voronej.'